🔶 ทำไมกาแฟถึงช่วยให้เราขับถ่าย

กาแฟไม่ได้ช่วยแค่ปลุกให้เราตื่นตัวเท่านั้น แต่ยังอาจทำให้เราต้องวิ่งเข้าห้องน้ำภายใน 30 นาทีหลังจากจิบแรกด้วย นี่คือเหตุผล:

✅กาแฟส่งผลต่อการเคลื่อนไหวของลำไส้ยังไงล่ะ  มันยังไงตามมเฮียยมา

- ไม่ได้มีแค่สารสื่อประสาทและฮอร์โมนที่ควบคุมการหดตัวของเซลล์กล้ามเนื้อเรียบหลอดเลือด (VSMCs), สารอื่น ๆ เช่น คาเฟอีน ก็สามารถส่งผลต่อเซลล์เหล่านี้ และส่งผลต่อการเคลื่อนไหวของลำไส้ได้เช่นกัน

- คาเฟอีนยังช่วยกระตุ้นการหดตัวในระบบทางเดินอาหาร ทำให้ของเสีย (อุจจาระ) ถูกดันออกจากร่างกาย

- กาแฟดีแคฟ (Decaf) แม้ว่ากาแฟที่ไม่มีคาเฟอีน ก็ยังช่วยกระตุ้นการเคลื่อนไหวของลำไส้ได้อยู่บ้าง (มีสารประกอบชีวภาพตัวอื่น) แต่ผลกระทบจะน้อยกว่ากาแฟที่มีคาเฟอีนมาก

✅ปัจจัยอื่น ๆ ที่ช่วยให้เราขับถ่าย

- นาฬิกาชีวิต (Circadian Rhythms) : ระบบการทำงานตามเวลาในร่างกายเชื่อมโยงกับการทำงานของระบบทางเดินอาหาร

- ในกรณีช่วงเช้าเป็นเวลาที่คนส่วนใหญ่มักขับถ่าย นาฬิกาชีวิตก็เลยช่วยกระตุ้นการทำงานของลำไส้ใหญ่เป็นเวลา

- สารออกฤทธิ์ในกาแฟ : กาแฟมีสารชีวภาพหลายร้อยชนิดที่เกี่ยวข้องกับการกระตุ้นฮอร์โมน เช่น Gastrin และ CCK ซึ่งช่วยกระตุ้นการทำงานของลำไส้

- ตัวรับรสขมในระบบทางเดินอาหาร (TAS2Rs): ตัวรับรสขมไม่ได้อยู่แค่ในปาก แต่ยังพบในกระเพาะอาหารด้วย

- สารในกาแฟนอกจากคาเฟอีน, กรด Chlorogenic , และสารไขมันที่อยู่ในชั้นไขของเมล็ดกาแฟ (เรียกว่า β N-alkanoyl-5-hydroxytryptamides หรือ C5HT) สามารถกระตุ้นการตอบสนองในระบบทางเดินอาหาร รวมถึงการหลั่งกรดในกระเพาะ

- เครื่องดื่มอุ่น ๆ ช่วยเพิ่มการไหลเวียนเลือดในลำไส้ ซึ่งอาจกระตุ้นการทำงานของระบบทางเดินอาหารโดยรวม

✅นี่เป็นเหตุผลว่าทำไมกาแฟช่วยกระตุ้นระบบทางเดินอาหารของเรา ทำให้เรา ขี้แตกกกกกกกกกกกกกกกกก 

โค้ชพี่หมู Fitness Nutrition Specialist Coaching.
(The National Board For Health & WellNess Coaching.)